**Ան֊24-ի ավիավթար Նիժնեանգարսկում**, 2019 թվականի հունիսի 27-ին Բուրյաթիայի Հանրապետության Նիժնեանգարսկ քաղաքում տեղի ունեցած ավիավթար։ *Ան֊24* ինքնաթիռը իրականացնում էր չվերթ՝ Ուլան-Ուդե - Նիժնեանգարսկ - Իրկուտսկ ուղղությամբ, սակայն Նիժնեանգարսկում վայրէջք կատարելիս օդանավը դուրս է եկել թռիչքուղուց, ապա հրդեհվել։ Օդանավում եղել է 47 մարդ, որոնցից 42-ը՝ ուղևոր, 5-ը՝ անձնակազմի անդամներ։ Ավիավթարի հետևանքով զոհվել են ինքնաթիռի 2 օդաչուները։

Ավիավթար
--------

Ըստ «Արիգ Ուս» լրատվական կայքի՝ օդանավն Ուլան-Ուդեից դեպի Նիժնեանգարսկ չվերթը պետք է իրականացներ դեռևս հունիսի 26-ի երեկոյան, սակայն չվերթը հետաձգվել է մառախուղի ու ցածր տեսանելիության պատճառով։

2019 թվականի հունիսի 27-ի առավոտյան իրականացվել է նախորդ օրը նախատեսված չվերթը և մոտավորապես ժամը 10:20 ՌԴ Նիժնեանգարսկի օդանավակայանում ուղևորատար *Ան֊24* ինքնաթիռն արտակարգ վայրէջք է կատարել։

Ինչպես փոխանցում է *ՌԻԱ Նովոստի*-ն՝ երկու օդաչուները մահացել են, ևս 19 հոգի հոսպիտալացվել է։ Նշվում է, որ ինքնաթիռում 42 ուղևոր է եղել, նրանցից մեկը՝ երեխա։

Ավիավթարից հետո՝ Բուրյաթիայի Հանրապետության նախագահի մամլո քարտուղար Ալեքսեյ Ֆիշևը հաղորդել է, որ «Անգարա» ավիաընկերությանը պատկանող *Ան֊24* ուղևորատար ինքնաթիռը վթարային վայրէջք է կատարել Նիժնեանգարսկի օդանավակայանում։ Ֆիշևի հաղորդմամբ՝ զոհվել են երկու օդաչուները, 19 ուղևոր հոսպիտալացվել է։ Փրկվել է 45 հոգի։ Վայրէջքի պահին օդանավը դուրս է եկել թռիչքուղու սահմաններից, ապա բախվել է մաքրման սարքավորումների շինությանը, ինչի արդյունքում ինքնաթիռում հրդեհ է բռնկվել։

Ավելի ուշ հայտնի դարձավ, որ ինքնաթիռի անձանակազմը, նկատելով շարժիչներից մեկի խափանումը, որոշում է կայացրել վերադառնալ Նիժնեանգարսկի օդանավակայան։ Ավիավթարից ժամեր անց ուղևորներից մեկը համացանցում մի տեսանյութ է հրապարակել. նկարահանած կադրերում երևում է, թե ինչպես է օդանավն իջնում, մտնում թռիչքուղի, դուրս գալիս դրա սահմաններից և բախվում շինությանը։

Օդանավ
------

Ավիավթարի է ենթարկվել *Antonov An-24RV* ինքնաթիռը՝ գրանցված *RA-47366* համարի ներքո, սերիական համարը՝ 77310804: Այն առաջին անգամ օդ է բարձրացել 1977:

Զոհեր
-----

«Անգարա» ավիաընկերությունից հաղորդեցին, որ Բուրյաթիայի ավիավթարի ժամանակ զոհվել են անձնակազմի եկու անդամները. նրանցից մեկը օդանավի հրամանատարն է եղել, ով փորձառու օդաչու էր և իր մասնագիտական գործունեության ընթացքում ուներ ընդհանուր առմամբ 15,7 հազար թռիչքային ժամ և 34 տարվա աշխատանքային փորձ, իսկ անձնակազմի մյուս անդամը՝ Բորդանովն ուներ ընդհանուր առմամբ 13,7 հազար թռիչքային ժամ և 35 տարվա աշխատանքային փորձ։

Հետաքննություն
--------------

Միջպետական ավիացիոն կոմիտեն (ՄԱԿ) սկսել է ավիավթարի հետաքննություն։ բացի այդ, նաև քրեական գործ է հարուցվել, և հետաքննություն է սկսվել։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Բուրյաթիայում տեղի ունեցած ավիավթարից հետո՝ հիվանդանոց են տեղափոխել 19 ուղևորների
2. ↑  Ավիավթարի ենթարկված ինքնաթիռում եղել է 47 մարդ, որոնցից 5-ը՝ անձնակազմից, և 1 երեխա
3. ↑  2019 թվականի հունիսի 27-ին Բուրյաթիայի Հանրապետությունում ավիավթարի է ենթարկվել *Ան֊24* ուղևորատար օդանավը
4. ↑  «Հունիսի 27-ի առավոտյան Բուրյաթիայում Ան-24 ինքնաթիռի վթարային վայրէջքի հետևանքով տուժել Է 22 մարդ». Արխիվացված է օրիգինալից 2019-06-27-ին. Վերցված է 2019-06-27-ին.
5. ↑  Բուրյաթիայում վայրէջք կատարող ինքնաթիռի ավիավթարի հետևանքով զոհվել են ինքնաթիռի երկու օդաչուները
6. ↑  Ավիավթար Բուրյաթիայի Հանրապետությունում. այս չվերթը նախորդ օրը հետաձգվել էր մառախուղի պատճառով
7. ↑  Հունիսի 27-ին տեղի ունեցած ավիավթարի հետևանքով կան զոհեր և վիրավորներ
8. ↑  Հրդեհված օդանավում եղել է չորս տասնյակից ավելի մարդ. անձնակազմի երկու անդամները զոհվել են
9. ↑  Բուրյաթիայում ուղևորատար ինքնաթիռը վթարային վայրէջք է կատարել․ 2 օդաչու զոհվել է
10. ↑  Ավիավթար Բուրյաթիայում. առաջին տեսանյութը դեպքի վայրից
11. ↑  Ան֊24-ի ուղևորը նկարահանել է ինքնաթիռի վթարային վայրէջքի պահը
12. ↑  Antonov An-24 օդանավ
13. ↑  Բուրյաթիայի ավաիվթարի արդյունքում զոհվել են օդանավի անձնակազմի երկու անդամները
14. ↑  2019 թվականի հունիսի 27-ի առավոտյան տեղի ունեցած ավիավթարի մանրամասները
15. ↑  «2 Killed, 7 Injured as Russian Plane Makes Emergency Landing in Siberia». Moscow Times. Վերցված է 2019 թ․ հունիսի 27-ին.

Արտաքին հղումներ
----------------

* Նիժնեանգարսկում վայրէջք կատարելիս հրդեհվել է Ան֊24 օդանավը
* Ան֊24 ինքնաթիռի ավիավթարը Բուրյաթիայում